钦定古今图书集成/明伦汇编/氏族典/第079卷 > 吴猎
## 钦定古今图书集成/明伦汇编/氏族典/第079卷 > 吴猎

按《宋史吴猎传》，“猎字德夫，潭州醴陵人。登进士第，初
主浔州平南簿。时张栻经略广西，檄摄静江府教授。
刘焞代栻，栻以猎荐，辟本司准备差遣。久之，知常州
无锡县。用陈傅良荐，召试，守正字。光宗以疾不觐重
华宫，猎上疏辞甚切。宁宗即位，迁校书郎，除监察御
史，出为江西转运判官，寻劾罢。久之，起为广西转运”
判官，除户部员外郎，总领湖广、江西、京西财赋，召除
秘书少监。属江陵告饥，除秘阁修撰、主管荆湖北路
安抚司公事、知江陵府。金人围襄阳、德安，朝廷命猎
节制本路兵马，加宝谟阁待制、京湖宣抚使。时吴曦
反于蜀，除刑部侍郎，充四川宣谕使。以敷文阁学士、
四川安抚制置使兼知成都府。嘉定六年召还，卒。猎
初从张栻学。乾道初，朱熹会栻于潭，猎又亲炙。湖湘
之学一出于正。有《畏斋文集》、奏议六十卷。谥“文定。”